el fr el el el el el el el el el el el el el el el el ko el el el el el el el el el el el el el el el el el el el el ko el el el el el el el el el el el el el el el el el el el el el el el el en el el el el el el el el el el el el el el el el el el el el el el el el el el en el el el el fr en en en en ru el en en sv fr de de fr fr fr sv en fr en ja fr de fr es nb fr de en en sv de de fr en fr it fr en fr el el el el el el el el el el el el el el el el el el el el en el el el el el el el el el el el el el el el el el el el el el en en en el fr el el el pt de en es es eo es es en eo eu en es tr es el el el el el el el el el el el el el el el el el el el en nl en sv pt es de eo eu es el ru cs is en en fr lb es el el el el el el el el el el el el el en el en el el el el en en el fr el el en fr el el el el el en en el
Συμπληρώθηκαν 9 χρόνια. Ολα όσα μεσολάβησαν από εκείνο το πρωινό στο Μανχάταν το απέδειξαν περίτρανα:
Η 11η Σεπτέμβρη του 2001 αξιοποιήθηκε ως το αναγκαίο πρόσχημα, η αναγκαία αφορμή, για την εκδήλωση μιας άνευ προηγουμένου παγκόσμιας τρομοκρατίας από τον αμερικανικό ιμπεριαλισμό, από το ΝΑΤΟ και την ΕΕ.
Απέτυχαν, όμως, σε κάτι πολύ πιο σημαντικό:
Το τι και το πώς συνέβη ό,τι συνέβη εκείνο το πρωινό στη Νέα Υόρκη, το τι προηγήθηκε, το πώς σχεδιάστηκε, το ποιες είναι οι πραγματικές διαστάσεις της επιχείρησης και των μηχανισμών που την έφεραν σε πέρας ίσως δεν αποκαλυφθούν ποτέ.
Αλλωστε, αν και διανύουμε την πέμπτη δεκαετία από το Ντάλας του 1963, ουδέποτε αποκαλύφθηκε τι κρυβόταν πίσω από το παραβάν της δολοφονίας του Κένεντι.
Εντούτοις, ήδη αυτά που γνωρίζουμε είναι πάρα πολλά.
Εχει αποκαλυφθεί, πλέον, ότι ο αμερικανικός ιμπεριαλισμός δεν έχει κανέναν ενδοιασμό να χρησιμοποιεί σαν πρόσχημα το αίμα ακόμα και του αμερικανικού λαού, όπως συνέβη με τα σχεδόν 3.000 θύματα των δίδυμων πύργων, για να επεκτείνει τη θηριωδία του.
Αρκεί μια ματιά στο χάρτη της υδρογείου, όπου, μετά την 11η Σεπτέμβρη, σε πάνω από 150 χώρες του πλανήτη έχει εγκατασταθεί η μπότα του Αμερικανού πεζοναύτη.
Στις πολλές εκατοντάδες χιλιάδες υπολογίζεται ο (απροσδιόριστος ο ακριβής) αριθμός των δολοφονημένων αμάχων στο Ιράκ.
Κάθε μέρα που περνάει, σε μια μόνο πόλη του Ιράκ, στη Βαγδάτη, τα θύματα της βίας που προκαλεί η αμερικανική κατοχή υπολογίζονται κατά μέσο όρο σε 50 νεκρούς! Στη Βαγδάτη, δηλαδή, αυτό που έγινε στο Λονδίνο με τους 52 νεκρούς στις 7 Ιούλη 2005, συντελείται …κάθε μέρα!
Μόνο μέσα στο πρώτο εξάμηνο του 2010 – σύμφωνα με τα στοιχεία του ΟΗΕ – στο Αφγανιστάν σκοτώθηκαν 1.250 άμαχοι και τραυματίστηκαν ακόμα 1.997! Και βέβαια είναι γνωστό ότι στα στοιχεία του ΟΗΕ δε λαμβάνονται υπόψη οι δεκάδες άμαχοι που σκοτώνονται σε κατοχικές επιχειρήσεις και χαρακτηρίζονται «Ταλιμπάν» ή αποκρύπτονται τελείως…
Εχει πια αποκαλυφθεί στην ολότητά του:
Πρώτον, η 11η Σεπτέμβρη 2001 ήταν η αφορμή για την επιβολή μιας παγκόσμιας χούντας, που στα κελιά της, στο Γκουαντάναμο, στο Αμπού Γκράιμπ, στις μυστικές επίγειες ή ιπτάμενες φυλακές της CIA βασιλεύει ο νόμος των νέων «Αουσβιτς».
Δεύτερον, η 11η Σεπτέμβρη ήταν το σκαλοπάτι που πάνω του πάτησε ο ιμπεριαλισμός για να περάσει από τους «ανθρωπιστικούς» του πολέμους (όπως στη Γιουγκοσλαβία), στους «προληπτικούς» του πολέμους (Αφγανιστάν) και από εκεί στους πολέμους «εξαγωγής της δημοκρατίας» (Ιράκ)…
Τρίτον, η 11η Σεπτέμβρη αποτέλεσε σταθμό για τη διακήρυξη της «ενοχής» όλου του πλανήτη (!), αφού, κατά τον Μπους, «όποιος δεν είναι μαζί μας είναι εναντίον μας».
Το κράτος – τρομοκράτης, οι ΗΠΑ, μαζί με τους συμμάχους τους, χρησιμοποίησαν την 11η Σεπτέμβρη για να γυρίσουν σελίδα και να τυλίξουν τον κόσμο «σε μια κόλλα χαρτί»:
Εγκατάσταση «Τσολάκογλου» και αμερικανοτσολιάδων ανά τον κόσμο, τρομο-υστερία, τρομονόμοι, χαφιεδοκάμερες, φακέλωμα, καταπάτηση ελευθεριών, φαλκίδευση ατομικών δικαιωμάτων, απροσχημάτιστες επεμβάσεις στο εσωτερικό κρατών, κατασκευασμένες «επαναστάσεις», Κοσσυφοπέδια, «δικαίωμα» στη CIA για δολοφονίες ξένων ηγετών, απαγωγές, βασανιστήρια, «πόλεμος των άστρων».
Η επόμενη μέρα της 11ης Σεπτέμβρη ήταν η απαρχή για την εκδήλωση της θηριωδίας ενός νέου «Ράιχ», κτηνώδους και καταστροφικού, που
ή θα επιφέρει το τέλος της ανθρωπότητας
ή θα πρέπει να έχει ένα τέλος πανομοιότυπο με το τέλος του προηγούμενου.
Ο λαός της Ελλάδας οφείλει τη δική του συμβολή για να έρθει μια ώρα αρχύτερα αυτή η νέα «Νυρεμβέργη»:
Συνεχίζοντας και εντείνοντας την αταλάντευτη αντιπαράθεσή του με τον αμερικανικό ιμπεριαλισμό και τον ευρω-ατλαντισμό, καταδικάζοντας πολιτικά και
ανατρέποντας τους στυλοβάτες και τα ερείσματα των Αμερικανών, του ΝΑΤΟ και της ΕΕ στον τόπο μας.
Και η άλλη όψη της «επετείου»…για να μην ξεχνιώμαστε…
1973: Η χούντα του Πινοσέτ ανατρέπει τον Αλιέντε
Αριστεροί εργάτες οδηγούνται υπό την απειλή των όπλων στο κολαστήριο του Εθνικού Σταδίου στο Σαντιάγκο
Τα ξημερώματα της 11ης του Σεπτέμβρη του 1973 εκδηλώνεται στρατιωτικό πραξικόπημα στη Χιλή. Επικεφαλής των πραξικοπηματιών είναι τετραμελής χούντα με αρχηγό τον στρατηγό Αουγκούστο Πινοσέτ. Ο σοσιαλιστής Πρόεδρος, Σαλβαδόρ Αλιέντε, οχυρώνεται μαζί με τους συνεργάτες του στο Προεδρικό Μέγαρο, το οποίο περικυκλώνεται από τις δυνάμεις των στασιαστών. Αρχίζει μάχη, κατά τη διάρκεια της οποίας ο Αλιέντε πέφτει νεκρός με το όπλο στο χέρι. Μέχρι τη δύση του ηλίου το πραξικόπημα επικρατεί σε όλη τη χώρα, αν και εξακολουθούν να μαίνονται πολύνεκρες μάχες σε πολλά εργοστάσια της πρωτεύουσας Σαντιάγκο και άλλων πόλεων, στο Πολυτεχνείο και σε μια σειρά άλλα εκπαιδευτικά ιδρύματα. Στο πρώτο μήνυμά της η χούντα ισχυρίζεται ότι η επέμβαση του στρατού ήταν αναγκαία, «για να λυτρωθεί η πατρίδα από το μαρξιστικό ζυγό». Την ίδια ώρα, το αμερικανικό πρακτορείο ειδήσεων «Ασοσιέιτεντ Πρες» μεταδίδει ότι «το πραξικόπημα υπήρξε έργο του σκληρού, φιλοαμερικανικού πυρήνα των Ενόπλων Δυνάμεων».Το πραξικόπημα ήταν το επιστέγασμα μιας επιχείρησης για την ανατροπή του Αλιέντε και της κυβέρνησης της «Λαϊκής Ενότητας», στην οποία συμμετείχαν κομμουνιστές, σοσιαλιστές, ριζοσπάστες, αριστεροί, χριστιανοδημοκράτες. Στην επιχείρηση αυτή πήραν μέρος οι βιομήχανοι, οι μεγάλοι γαιοκτήμονες, οι κερδοσκόποι και, φυσικά, τα πιο αντιδραστικά στοιχεία του στρατού. Την επιχείρηση σχεδίασαν, χρηματοδότησαν και καθοδήγησαν η κυβέρνηση των ΗΠΑ και μυστικές αμερικανικές υπηρεσίες, ενώ το ρόλο του συντονιστή είχε ο Αμερικανός υπουργός Εξωτερικών, Χένρι Κίσινγκερ. Ολα τα παραπάνω αποδείχτηκαν εκ των υστέρων από επίσημα έγγραφα, στα οποία, εξάλλου, στηρίχτηκε το Ανώτατο Δικαστήριο της Χιλής για να ζητήσει (πριν δύο μήνες) την προσαγωγή του Κίσινγκερ ως κυρίως υπεύθυνου.
Με την επικράτηση των στρατιωτικών ξεκινά ένα τρομακτικό, ακόμα και για τα δεδομένα της πολύπαθης Λατινικής Αμερικής, πογκρόμ. Χιλιάδες αριστεροί οδηγούνται στο Εθνικό Στάδιο του Σαντιάγκο, εκατοντάδες δολοφονούνται ύστερα από φρικτά βασανιστήρια. Για περίπου έναν μήνα, οι εργάτες καθαριότητας ανακαλύπτουν στους δρόμους του Σαντιάγκο πτώματα δολοφονημένων με ρυθμό 250-300 τη μέρα. Μέχρι το τέλος της χρονιάς οι πιο μετριοπαθείς δημοσιογραφικοί υπολογισμοί ανεβάζουν τους νεκρούς σε 200.000.
Δε χρειάζεται να πούμε ότι οι ΗΠΑ ήταν το πρώτο κράτος που αναγνώρισε την «κυβέρνηση» των στρατιωτικών ανδρεικέλων.
on 11 Σεπτεμβρίου, 2010 at 7:32 πμ  Σχολιάστε
Tags: 11 Σεπτέμβρη, πραξικόπημα, πόλεμος, τρομοκρατία, Αφγανιστάν, Αλιέντε, Δίδυμοι Πύργοι, ΗΠΑ, Ιράκ, Μπιν Λάντεν, Μπους, ΝΑΤΟ, Πινοσέτ, Σοσιαλισμός, Χιλή, διεθνή, δικτατορία, ιμπεριαλισμός, λατινική αμερική
Από τη ΔΕΘ της Θεσσαλονίκης δίνεται η απάντηση του κινήματος κατά της αντιλαϊκής πολιτικής του ΠΑΣΟΚ-ΔΝΤ (συλλαλητήριο ΠΑΜΕ, ΠΑΣΥ, ΠΑΣΕΒΕ, ΟΓΕ, ΜΑΣ)
Από τις στήλες του σημερινού «Ρ»
ΠΑΜΕ – ΠΑΣΥ – ΠΑΣΕΒΕ – ΟΓΕ – ΜΑΣ
Ολοι σήμερα στις 6 μ.μ. στην πλατεία Αριστοτέλους!
Κοινή συνέντευξη Τύπου, χτες, για το πλαίσιο πάλης, που απαντά στις λαϊκές ανάγκες. Απ’ το Λευκό Πύργο «ήχησε» το μήνυμα παλλαϊκής αντίστασης
Το γιγαντοπανό στο Λευκό Πύργο
Το πλαίσιο κοινής πάλης (ολόκληρο θα παρουσιαστεί στον αυριανό «Ρ»), που υποτάσσεται στην υπεράσπιση της λαϊκής οικογένειας από τις συνέπειες της κρίσης και προτάσσει συνολικά τις σύγχρονες λαϊκές ανάγκες, παρουσίασαν χτες στη Θεσσαλονίκη, με την κοινή συνέντευξη Τύπου που έδωσαν ενόψει του σημερινού παλλαϊκού συλλαλητηρίου, στις 6 το απόγευμα στην πλατεία Αριστοτέλους, το ΠΑΜΕ, η ΠΑΣΥ, η ΠΑΣΕΒΕ, η ΟΓΕ και το ΜΑΣ. Πλαίσιο το οποίο συνδιαμορφώθηκε στη σύσκεψη της περασμένης Τετάρτης, όπου αναδείχτηκε η ανάγκη να δυναμώσει η κοινή δράση με προοπτική την κοινωνική συμμαχία εργατικής τάξης – αυτοαπασχολούμενων – φτωχής αγροτιάς – γυναικών και νεολαίας.Ο Γιώργος Πέρρος από την εκτελεστική Γραμματεία του ΠΑΜΕ, ο Βαγγέλης Μπούτας από την πανελλαδική Γραμματεία της ΠΑΣΥ, ο Γεράσιμος Χιόνης από την πανελλαδική Γραμματεία της ΠΑΣΕΒΕ, η Καλλιόπη Μπουντούρογλου πρόεδρος της ΟΓΕ και ο Δημήτρης Παρασκευάς από το ΜΑΣ, κάλεσαν το λαό να καταδικάσουν τη ΝΔ, το ΠΑΣΟΚ, τον ΛΑ.Ο.Σ. που είναι ο κολαούζος της κυβέρνησης, να ξεφύγουν μακριά από τη λογική που σέρνει μαζί του ο ΣΥΝ, να γυρίσουν την πλάτη στις συμβιβασμένες συνδικαλιστικές ηγεσίες και να συστρατευθούν με το μέτωπο της κοινωνικής συμμαχίας, για να προετοιμάσουν την πάλη από καλύτερες θέσεις για τα χειρότερα μέτρα που έρχονται.
Ακόμα, κάλεσαν σε μαζική συμμετοχή στα κοινά συλλαλητήρια που διοργανώνουν σε όλη την Ελλάδα στις 23 Σεπτέμβρη. Στη Θεσσαλονίκη το συλλαλητήριο θα γίνει στις 7 το απόγευμα στο Αγαλμα του Βενιζέλου.
Στη συνέντευξη παραβρέθηκε ο Παντελής Τάτσης, πρόεδρος της Ομοσπονδίας Συνταξιούχων ΟΑΕΕ.
Σάλπισαν αντίσταση απ’ το Λευκό Πύργο
Νωρίτερα, το πρωί, ηχηρό κάλεσμα αντίστασης στην αντιλαϊκή πολιτική ακούστηκε από το Λευκό Πύργο, μνημείο – σύμβολο της Θεσσαλονίκης, συνδεδεμένο και με τους αγώνες του λαού: Οι δυνάμεις του ΠΑΜΕ ανάρτησαν ένα μεγάλο πανό. Το πανό τοποθετήθηκε κατάφατσα στη ΔΕΘ, όπου σήμερα το βράδυ ο πρωθυπουργός θα εξαγγείλει τη συνέχιση της βάρβαρης αντιλαϊκής πολιτικής, αλλά και στο ξενοδοχείο όπου διαμένει το επιτελείο της κυβέρνησης. Οι δυνάμεις του ΠΑΜΕ κατάφεραν να μπουν στο Λευκό Πύργο, παρά την ισχυρή παρουσία των ΜΑΤ, και φωνάζοντας συνθήματα καλούσαν το λαό να εμπιστευθεί τη δύναμή του: «Απλήρωτοι δουλειά σακατεμένοι εργάτες έτσι πλουτίζουν οι κεφαλαιοκράτες», «Χωρίς εσένα γρανάζι δε γυρνά, εργάτη μπορείς χωρίς τ’ αφεντικά», «Οι μόνες θυσίες που έχουνε αξία είναι στον αγώνα για άλλη εξουσία».
Κεντρικός εισηγητής της συνέντευξης ήταν ο Γιώργος Πέρρος. Αναφερόμενος στο μέτωπο της κοινωνικής συμμαχίας, σημείωσε: «Αποφασίσαμε να συντονίσουμε τις δυνάμεις μας και τους αγώνες μας, με βάση τα κοινά συμφέροντα που έχουμε και να συμβάλουμε να αναπτυχθεί ένα ισχυρό ρωμαλέο κίνημα πάλης και ανατροπής με ένα στόχο: Να πληρώσουν τα μονοπώλια τα βάρη της κρίσης και βεβαίως να μην υποστεί ο λαός άλλες θυσίες για τα συμφέροντά τους, για την κερδοφορία τους.
Παλεύουμε μέσα από ενιαίο μέτωπο, για να διεκδικήσουμε μια αξιοπρεπή ζωή για τις οικογένειές μας, για το σύνολο του ελληνικού λαού και ένα σίγουρο μέλλον για τη νεολαία, για τα παιδιά μας. Προοπτική και μέλλον που θέλουμε να συνδέεται με τον ασυμβίβαστο αγώνα απαλλαγής από το ζυγό των μονοπωλίων, της ΕΕ και του ΝΑΤΟ, απεγκλωβισμού από τα κόμματα και τον εργοδοτικό και κυβερνητικό συνδικαλισμό από τις συμβιβασμένες ηγεσίες τους σε όλα τα κινήματα.
Τίποτε καλό δεν έχει να περιμένει ο εργαζόμενος κόσμος από την παρουσία του πρωθυπουργού στη Θεσσαλονίκη, από την παρουσία της ΝΔ, από την παρουσία του ΣΥΝ, γιατί όλοι αυτοί, με τον έναν ή τον άλλο τρόπο συνηγόρησαν, έβαλαν την πλάτη τους να γίνουν πράξη αυτές οι πολιτικές που χτύπησαν το εργατικό κίνημα και τις κατακτήσεις του».
Ειδικό κάλεσμα απηύθυνε και στις εργαζόμενες, ειδικά τις έγκυες, που δέχονται άγρια επίθεση από τη μεγαλοεργοδοσία (με απολύσεις, τρομοκρατία κ.τ.λ.), καλώντας τες να συστρατευθούν αποφασιστικά με τα ταξικά συνδικάτα. Υπογράμμισε ακόμα πως και τα συνδικάτα πρέπει να αναπτύξουν συστηματική δράση για την υπεράσπιση και οργάνωση των γυναικών.
Ενώ αναφερόμενος στη συνέντευξη Τύπου που έδωσε η πλειοψηφία της ΓΣΕΕ στη Θεσσαλονίκη, ο Γ. Πέρρος σημείωσε: «Η παρουσία της ΓΣΕΕ και τα λεγόμενά της μας θυμίζουν το εξής: Το φίδι όσα δέρματα κι αν αλλάξει παραμένει φίδι. Τι εννοούμε με αυτό; Οτι η πλειοψηφία της ΓΣΕΕ είναι επικίνδυνη για τους εργαζόμενους με τη στάση της, με την πολιτική της. Πρόσφατα, υπέγραψε μαζί με τους βιομήχανους μείωση μισθών κατά 6%. Το προηγούμενο διάστημα αλλά και χτες εκείνο που κατά κόρον ονομάτιζε και την ενδιαφέρει είναι μην τυχόν και θιχτεί η ανταγωνιστικότητα της οικονομίας, δηλαδή η κερδοφορία των μεγαλοβιομηχάνων, των επιχειρήσεων των μεγάλων συμφερόντων. Αλλωστε, η στάση της όλα αυτά τα χρόνια και ιδιαίτερα το τελευταίο διάστημα δεν ήταν τίποτε άλλο παρά η στήριξη, με κάθε τρόπο και μέσο, με σημαντικά σε βάρος των εργαζομένων αποτελέσματα, της κυβερνητικής πολιτικής, της εργοδοσίας και της ΕΕ».
Παλεύουμε για τις ανάγκες των οικογενειών μας
Είμαστε πεισμένοι ότι ο μόνος δρόμος που μπορεί να διασφαλίσει σε όλους μας τη σταθερή και μόνιμη δουλειά με αξιοπρεπή εισοδήματα, δικαιώματα και ελεύθερο χρόνο, είναι ο κοινός αγώνας της συμμαχίας, όλου του ελληνικού λαού για έναν άλλο δρόμο ανάπτυξης. Μόνο αυτός ο δρόμος, που έχει σαν στόχο την ικανοποίηση των λαϊκών αναγκών, κόντρα στην κερδοφορία των μονοπωλίων, μπορεί να ικανοποιήσει όλες τις λαϊκές ανάγκες που αφορούν τη στέγη, τη διατροφή, την ολοκληρωμένη μόρφωση, την προστασία της υγείας του λαού, τη διασφάλιση του σταθερού χρόνου εργασίας, την ξεκούραση την ψυχαγωγία, τη χειραφέτηση και ισοτιμία της γυναίκας, στα σύγχρονα δικαιώματα της νεολαίας».
Ο Βαγγέλης Μπούτας ανέφερε: «Θεωρούμε ότι τα προβλήματα είναι κοινά. Τον αγρότη τον εκμεταλλεύονται με τη χαμηλή τιμή, με τα ακριβά γεωργικά μέσα και εφόδια, με το ακριβό ρεύμα, τώρα και με το ακριβό πετρέλαιο που το χρησιμοποιεί για να παράγει, πρέπει να έχει παραδάκι για να γιατρευτεί αν αρρωστήσει. Παλεύουμε ώστε τα συλλαλητήρια στις 23 Σεπτέμβρη να είναι η αρχή μεγάλων και ανατρεπτικών αγώνων για το σύνολο αυτής της πολιτικής».
Ο Γεράσιμος Χιόνης ανέφερε: «Θα κάνουμε ό,τι περνάει από το χέρι μας, για να συζητηθεί πλατιά, να γίνει υπόθεση όσο γίνεται περισσότερων δυνάμεων στο συνδικαλιστικό κίνημα των ΕΒΕ το πλαίσιο κοινής δράσης. Για να αποτελέσει όπλο στην προσπάθεια συσπείρωσης και κινητοποίησης ευρύτερων δυνάμεων στο κίνημα των αυτοαπασχολούμενων. Παλεύουμε, ώστε να πληρώσουν την κρίση αυτοί που τη δημιούργησαν, για ένα άλλο δρόμο ανάπτυξης της κοινωνίας μας».
Η Καλλιόπη Μπουντούρογλου, ανέφερε: «Για τις γυναίκες της λαϊκής οικογένειας η κατάσταση δεν πάει άλλο. Δεν πάει άλλο από τα αντεργατικά αντιλαϊκά μέτρα που, με ιδιαίτερη βαρβαρότητα, πλήττουν τις γυναίκες, δεν πάει άλλο από την ακρίβεια, από το διωγμό της μητρότητας και τόσα άλλα. Για τις εργάτριες, τις αυτοαπασχολούμενες γυναίκες του μικρομάγαζου, τις φτωχές αγρότισσες, τις νέες γυναίκες, τις μισθωτές επιστημόνισσες. Το ενιαίο μέτωπο πάλης είναι μονόδρομος».
Ο Δημήτρης Παρασκευάς, ανέφερε: «Εδώ είναι θέση του κάθε σπουδαστή που εργάζεται, που προέρχεται από λαϊκή οικογένεια, που βιώνει στο πετσί του τη βαρβαρότητα των μέτρων που παίρνει το μαύρο μπλοκ κυβέρνησης – ΕΕ – ΔΝΤ – ΝΔ».
on 11 Σεπτεμβρίου, 2010 at 7:15 πμ  Σχολιάστε
Tags: παπανδρέου, πολιτική, συνδικαλισμός, ΓΣΕΕ, ΔΕΘ, ΔΝΤ, Θεσσαλονίκη, ΛΑΟΣ, ΜΑΣ, ΝΔ, ΟΓΕ, ΠΑΜΕ, ΠΑΣΕΒΕ, ΠΑΣΟΚ, ΠΑΣΥ, ΣΥΝ, ΣΥΡΙΖΑ, διαδηλώσεις, εργάτες, ελλάδα, κρίση, κίνημα, οικονομία
« Αυγ.   Οκτ. »
αρχειο Επιλέξτε μήνα Σεπτεμβρίου 2017 Αύγουστος 2017 Φεβρουαρίου 2017 Μαΐου 2016 Νοέμβριος 2015 Ιουνίου 2015 Μαΐου 2015 Απρίλιος 2015 Μαρτίου 2015 Δεκέμβριος 2014 Νοέμβριος 2014 Σεπτεμβρίου 2014 Αύγουστος 2014 Ιουλίου 2014 Ιουνίου 2014 Μαΐου 2014 Ιανουαρίου 2014 Δεκέμβριος 2013 Νοέμβριος 2013 Οκτώβριος 2013 Σεπτεμβρίου 2013 Ιουνίου 2013 Μαΐου 2013 Απρίλιος 2013 Μαρτίου 2013 Ιανουαρίου 2013 Δεκέμβριος 2012 Νοέμβριος 2012 Οκτώβριος 2012 Σεπτεμβρίου 2012 Αύγουστος 2012 Ιουλίου 2012 Ιουνίου 2012 Μαΐου 2012 Απρίλιος 2012 Μαρτίου 2012 Φεβρουαρίου 2012 Ιανουαρίου 2012 Δεκέμβριος 2011 Νοέμβριος 2011 Οκτώβριος 2011 Σεπτεμβρίου 2011 Αύγουστος 2011 Ιουλίου 2011 Ιουνίου 2011 Μαΐου 2011 Απρίλιος 2011 Μαρτίου 2011 Φεβρουαρίου 2011 Ιανουαρίου 2011 Δεκέμβριος 2010 Νοέμβριος 2010 Οκτώβριος 2010 Σεπτεμβρίου 2010 Αύγουστος 2010 Ιουλίου 2010 Ιουνίου 2010 Μαΐου 2010 Απρίλιος 2010 Μαρτίου 2010 Φεβρουαρίου 2010 Ιανουαρίου 2010 Δεκέμβριος 2009 Νοέμβριος 2009 Οκτώβριος 2009 Σεπτεμβρίου 2009 Αύγουστος 2009 Ιουλίου 2009 Μαΐου 2009 Απρίλιος 2009 Μαρτίου 2009 Φεβρουαρίου 2009 Ιανουαρίου 2009 Δεκέμβριος 2008 Νοέμβριος 2008 Οκτώβριος 2008
Διαμόρφωση του ελληνικού έθνους-κράτους
Έργα του Β. Ι. Λένιν στο διαδίκτυο
Έργα των Μαρξ και Ένγκελς στο Διαδίκτυο
Ιστορία του Δημοκρατικού Στρατού Ελλάδας (ΔΣΕ)
Ιστορία του διεθνούς εργατικού-κομμουνιστικού κινήματος
Ιστορία του ΕΑΜ-ΕΛΑΣ (Κατοχή & Αντίσταση)
Ιστορία του ελληνικού εργατικού-κομμουνιστικού κινήματος
Πηγες & Εργαλεια Ερευνας
Foreign Relations of the United States (FRUS)
Αρχεία των Γυναικείων Οργανώσεων Εργαζομένων (1951-1967)
Αρχεία Σύγχρονης Κοινωνικής Ιστορίας (ΑΣΚΙ)
Γενικά Αρχεία του Κράτους
Διεθνής Κομμουνιστική Επιθεώρηση – International Communist Review
Επιμορφωτικο Κεντρο (Βιβλιοθηκη-Αρχειο) «Χαριλαος Φλωρακης»
Ελληνικό Λογοτεχνικό και Ιστορικό Αρχείο
Ιστορικό Αρχείο Μακεδονίας (ΓΑΚ)
Ιστορικό Αρχείο Μουσείου Μπενάκη
Μηχανή Αναζήτησης Ελληνικών Ψηφιακών Βιβλιοθηκών
Φωτογραφικό Αρχείο Μουσείου Μπενάκη
Ψηφιακό Αρχείο ΑΣΚΙ: Δημοκρατικός Στρατός Ελλάδας
Ψηφιακό Αρχείο ΑΣΚΙ: Πολιτισμός & Αριστερά στον 20ο Αιώνα
Ψηφιακό Αρχείο ΑΣΚΙ: Πολιτικές νεολαίες
Ψηφιακό Αρχείο ΑΣΚΙ: Σοσιαλιστικές αναζητήσεις και βιβλιοπαραγωγή (1855-1937)
Ψηφιακό Φωτογραφικό Αρχείο ΑΣΚΙ
Ψηφιακή Βιβλιοθήκη Ελλάδας (Ριζοσπάστης, Σκριπ, Ακρόπολις, Ελευθερία, Εμπρός, Ταχυδρόμος)
Popular Movements Internet Resources
Public Record Office (PRO)
The Reds!!! Συντομη περιηγηση στα "κοκκινα blogs"
Hasta La Victoria Siempre
Έλα τώρα που δεν σ'αρέσει…
Ελα τωρα που δεν σ'αρεσει
Το χρώμα των ονείρων μας
Τα εγκλήματα του καπιταλισμού
Πάσα Αγγελίνα: Μια ελληνίδα «Ήρωας της Σοσιαλιστικής Εργασίας» της Σοβιετικής Ένωσης
Ισπανικός Εμφύλιος (1936 – 1939). Ενα «εθνικό – διεθνικό» ταξικό πεδίο μάχης
Ο Στάλιν, οι Τατάροι της Κριμαίας και η Eurovision
Ακόμα και η Χούντα παραδεχόταν τους νεκρούς του Πολυτεχνείου – Η Χρυσή Αυγή, ωστόσο, κάνει την πάπια!
Η διαμόρφωση των εθνών-κρατών στα Βαλκάνια και το «Μακεδονικό»
Φωτογραφίες και υλικά από το Μουσείο της Μακρονήσου
Έργα των Μαρξ και Ένγκελς στο Διαδίκτυο
Σοβιετική Ένωση (1929): κεφάλαιο ΙΙ, Σύστημα διακυβέρνησης
γινετε συνδρομητης στον Erodoto!
Enter your email address to subscribe to this blog and receive notifications of new posts by email.
Μαζί με 1.729 ακόμα followers
Δημιουργήστε ένα δωρεάν ιστότοπο ή ιστολόγιο στο WordPress.com.RSS 2.0Comments RSS 2.0
Privacy & Cookies: This site uses cookies. By continuing to use this website, you agree to their use.